1907-ին այցելում է Հելուան (Եգիպտոս), կյանքից շատ վաղ հեռացած ավագ եղբոր գերեզմանին, երբ արդեն հայր էր դարձել երկու դուստրերի՝ Արշալույսի եւ Ազնիվի: Եգիպտոսի մեղմ կլիման եւ բարգավաճող տնտեսությունը նրան տպավորում են, եւ այլեւս Պլովդիվ չի վերադառնում: Փոխարենը հաջորդ տարի կինն ու զավակները միանում են իրեն: Կահիրեում Ամբակումը շարունակում է ապրուստը վաստակել օծանելիքներ պատրաստելով: Ընտանիքը մեծանում է եւս 2 դուստրերի եւ որդու՝ Սիմոնի ծնունդներով: